5. Coottaari—Dokkal Allah ɓurnduŋgal mawnugo
1 EN FUU EN MARI HAAJE COOTTAARI
‘Ngam Ɓii-neɗɗo wari . . . haa o hokka yoŋki maako ngam soottugo ɗuuɗɓe.’—Matta 20:28
Ngam ɗume en mari haaje coottaari?
Yaake Aadamu ɗowtanaay Allah, o sooyi soobiraaku maako bee Yeehova, ngeendam timmuɗam e joonde nder Aljanna.
Sooynde ɗowtaare Aadamu waɗi en ndoni hakke e maayde.
Coottaari woni dabare Yeehova waɗi ngam hisnugo neɗɗo diga hakke e maayde.
2 YEEHOVA HOKKI COOTTAARI
“Allah neli Ɓiɗɗo muuɗum bajjo nder duniyaaru ngam haa en keɓra ngeendam bee maako.”—1 Yuhanna 4:9
Noy Yeehova hokkiri coottaari?
Walaa goɗɗo caka meeɗen foti yoɓugo ngeendam timmuɗam Aadamu halki.
Yeehova neli Ɓiɗɗo maako marɗo saman dow lesdi haa ɓe danya mo neɗɗo timmuɗo.
Roma’en 3:23, 24; Ibraniŋke’en 9:24
Ɓaawo ummitineeki maako Yeesu lorti haa asama, o holli Yeehova saman yoŋki maako timmuki, waato coottaari.
3 COOTTAARI ƊON HOKKA EN TAMMUNDE GOOŊGA
“O woostan gonɗi diga gite maɓɓe fuu. Walaa maayde.”—Wahayu Yuhanna 21:4
Noy coottaari nafirta en?
En foti heɓugo yaafuye hakkeeji men.
En foti heɓugo numooji ɓernde laaɓɗi yeeso Allah.
En mari tammunde yeeɗugo haa foroy.
Dokkal coottaari ɗon holla men Yeehova e Yeesu ngiɗi en bee gooŋga.
4 EN MARI HAAJE COOTTAARI
“Allah . . . hokki Ɓiɗɗo maako bajjo. Koomoy nuɗɗini Ɓiɗɗo oo . . . heɓan ngeendam nduumiiɗam.”—Yuhanna 3:16
Noy en kollata yettoore ngam coottaari Allah hokki men?
Ekkiten anndugo Yeehova e Yeesu, e yembiten ɓe.
Njahen Ciftorki maayde Almasiihu kala hitaande fuu.
Taa nuɗɗinen Yeesu tan, ammaa ngaɗen ko o jaŋngini en.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn hau_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn